ପବିତ୍ର କାର୍ତ୍ତିକ ପୂର୍ଣ୍ଣିମା ଅବସରରେ ବାହାରିନ୍ ଓଡ଼ିଆ ସମାଜ ପକ୍ଷରୁ ଶୁକ୍ରବାର ବୋଇତ ବନ୍ଦାଣ ଉତ୍ସବ ଅନୁଷ୍ଠିତ ହୋଇଛି। ଉତ୍କଳୀୟ ନୌବାଣିଜ୍ୟ ପରମ୍ପରାର ସ୍ମୃତି ସ୍ୱରୂପ ଏହି ପର୍ବକୁ ପାରମ୍ପରିକ ରୀତିନୀତି ସହିତ ବାହାରିନ୍ରେ ଅବସ୍ଥାପିତ ଓଡ଼ିଆମାନେ ପାଳନ କରିଛନ୍ତି।
ବାହାରିନ୍ ଓଡ଼ିଆ ସାମାଜର ପ୍ରତିଷ୍ଠାତା ସଭାପତି ଡକ୍ଟର ଅରୁଣ କୁମାର ପ୍ରହରାଜଙ୍କ ନେତୃତ୍ୱରେ ପ୍ରବାସୀ ଓଡ଼ିଆ ଭାଇ ଭଉଣୀମାନେ ଆନନ୍ଦ ଉଲ୍ଲାସର ସହିତ ଆ-କା-ମା-ବୈ ଲୋକଗୀତ ଗାଇ ଆରବ ସାଗରରେ ବୋଇତ ବନ୍ଦାଣ କରିଥିଲେ। ଏଥିଲାଗି ଏକ ସ୍ବତନ୍ତ୍ର ବୋଇତ ବନାଯାଇଥିଲା, ଯେଉଁଥିରେ ଉତ୍କଳୀୟ ସ୍ଥାପତ୍ୟର ସ୍ମୃତି କୋଣାର୍କ ଚକ୍ର ଏବଂ ତ୍ରିରଙ୍ଗା ପତାକା ଲଗାଯାଇଥିଲା। ସେହିପରି ବୋଇତକୁ ଆଲୋକମାଳାଲେ ସଜାଇବା ସହ କଦଳୀପତ୍ର, ପାନ, ଗୁଆ, ଫୁଲ, ଧୂପ ଆଦି ଥୋଇ ପ୍ରବାସୀ ଓଡ଼ିଆମାନେ ବୋଇତ ବନ୍ଦାଣ କରିଥିଲେ।
ସେ ଆହୁରି ମଧ୍ୟ କହିଥିଲେ ଯେ, ବୋଇତ ବନ୍ଦାଣର ଏହି ସ୍ମାରକୀ ଉତ୍ସବକୁ ଆଜିର ଯୁବ ସମାଜ ରପ୍ତାନୀ ଆମଦାନୀ ଭିତ୍ତିକ ବାଣିଜ୍ୟ ମାଧ୍ୟମରେ ବାସ୍ତବ ଉତ୍ସବରେ ପରିଣତ କରିବାର ସମୟ ଆସିଛି। ଏହାଦ୍ୱାରା ଓଡ଼ିଶାର ଉତ୍ପାଦିତ ଦ୍ରବ୍ୟ ବିଶ୍ବବ୍ୟାପୀ ବିପଣନ ହେବା ସହିତ ଓଡ଼ିଶା ଆର୍ଥିକ ସମୃଦ୍ଧି ଲାଭ କରି ପାରିବ।
ଭାରତ ସ୍ବାଧୀନତାର ଅମୃତ ମହୋତ୍ସବ ଓ ଭାରତ-ବାହାରିନ୍ କୂଟନୈତିକ ସମ୍ପର୍କର ସୁବର୍ଣ୍ଣ ଜୟନ୍ତୀ ଅବସରରେ ବୋଇତ ବନ୍ଦାଣ କାର୍ଯ୍ୟକ୍ରମକୁ ବିଶେଷ ଆନନ୍ଦ ଉଲ୍ଲାସ ସହିତ ବାହାରିନ ଓଡ଼ିଆ ସମାଜ ପାଳନ କରିଥିବା ବେଳେ ବାହାରିନ୍ ନାଗରିକମାନେ ମଧ୍ୟ ଆଗ୍ରହର ସହିତ ଏହି ଉତ୍ସବକୁ ଉପଭୋଗ କରିଥିଲେ।
କୃଷି ଆଇନ ପ୍ରତ୍ୟାହାରଃ ଚାଷୀଙ୍କୁ ଉପହାର ନା ମୋଦୀଙ୍କ ହାର୍?
Independent. Responsible. Connected. Explore stories that matter and make sense of the news, elegantly presented bilingually.
